ทองปิดลบ 10.2 ดอลล่าร์
สัญญาทองคำตลาดนิวยอร์กปิดลบ 10.2 ดอลล่าร์ หลังตลาดลดคาดหวังเฟด กระตุ้นเศรษฐกิจ
15 ส.ค. 2555

สัญญาทองคำตลาดนิวยอร์กปิดลบ 10.2 ดอลล่าร์ หลังตลาดลดคาดหวังเฟด กระตุ้นเศรษฐกิจ
สัญญาทองคำตลาด COMEX (Commodity Exchange) ส่งมอบเดือนธ.ค.10.2 ดอลลาร์ หรือ 0.63% ปิดที่ 1,602.4 ดอลลาร์/ออนซ์
สัญญาทองคำปรับตัวลงติดต่อกัน 2 วันทำการ และปิดที่ระดับต่ำสุดในรอบ 1 สัปดาห์เมื่อคืนนี้ เนื่องจากนักลงทุนลดความคาดหวังที่ว่าเฟดจะใช้มาตรการกระตุ้นเศรษฐกิจเพิ่มเติม หลังจากกระทรวงพาณิชย์ของสหรัฐเปิดเผยว่า ยอดค้าปลีกเดือนก.ค.ของสหรัฐขยายตัว 0.8% ในเดือนก.ค. ทำสถิติขยายตัวสูงสุดในรอบ 4 เดือน และมากกว่าที่นักวิเคราะห์คาดว่าจะเพิ่มขึ้น 0.3% เนื่องจากอุปสงค์ที่ปรับตัวขึ้นในวงกว้างนับตั้งแต่รถยนต์ไปจนถึงอุปกรณ์อิเล็กทรอนิก
นอกจากนี้ สัญญาทองคำยังได้รับแรงกดดันจากการแข็งค่าของสกุลเงินดอลลาร์สหรัฐ เพราะดอลลาร์ที่แข็งค่าจะทำให้สัญญาทองคำมีราคาแพงมากขึ้นสำหรับนักลงทุนที่ถือครองสกุลเงินอื่น